gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7920, del 18-11-2016 (2016/8297)

Notificació de la interlocutòria dictada en el rotlle d'apel·lació número 181/2016.
-----------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8297


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 181/2016. [2016/8297]  
La Secció Sisena de l'Audiència Provincial de València ha dictat, en el rotlle d'apel·lació número 181/2016, la resolució que té l'encapçalament i la part dispositiva que són com segueix:  
  
«Interlocutòria número 293  
President: Vicente Ortega Llorca.  
Magistrada: María Mestre Ramos.  
Magistrat: José Francisco Lara Romero.  
València, 12 de juliol de 2016  
La Secció Sisena de l'Audiència Provincial de València, integrada per les persones indicades més amunt, ha vist aquest recurs d'apel·lació interposat contra la sentència de data 30 de novembre de 2015, dictada en les actuacions d'incident d'execució número 996/2013, tramitades pel Jutjat de Primera Instància número 5 de Catarroja.  
  
Han sigut parts en el recurs, com a apel·lant, la part executant Bankia, SA, representada per Onofre Marmaneu Laguía, procurador dels tribunals, i assistit de José María Corbín Navarrete, lletrat.  
I, com a apel·lada, les parts executades, Adriana Paulina Ortega Ortega i Luis Antonio Aveiga Coloma, representats per Eduardo Bonacasa Forés, i assistits de Margarita Pros Martínez, lletrada.  
I també, com a apel·lats, els executats Omar Enrique Redon Valencia, i Adela Araceli Aveiga Coloma, que no han comparegut en aquesta alçada.  
És ponent José Francisco Lara Romero, que expressa el parer del tribunal.  
Part dispositiva  
1. Desestimem el recurs interposat per Bankia, SA.  
2. Confirmem la resolució impugnada.  
3. Imposem a Bankia, SA, el pagament de les costes d'aquesta alçada.  
4. Decretem la pèrdua del dipòsit que, si escau, s'haja constituït per a recórrer.  
Aquesta interlocutòria és ferma.  
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.  
Així ho pronunciem, manem i firmem.»  
  
I perquè es publique en el Diari Oficial de la Generalitat Valenciana, a fi de notificar a la part que no ha comparegut, demandats apel·lats Adela Araceli Aveiga Coloma i Omar Enrique Redon Valencia.  
  
València, 20 d'octubre de 2016.- La lletrada de l'Administració de Justícia: Eugenia Rosa Martín Landete.
Diari Oficial de la Generalitat Valenciana


Sumari del DOGV 7877, del 20-09-2016 (2016/7171)

Informació pública de l'acord de transformació de la cooperativa en societat mercantil.
---------------------------------------------------------------------------------------

### Dades del document

Número de DOGV
:   7877

Data del DOGV
:   20-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7171


Organisme emissor
:   Dajoan Tecnocar 2011, COOP V.

Tipus de document
:   Anunci

Informació pública de l'acord de transformació de la cooperativa en societat mercantil. [2016/7171]  
Dajoan Tecnocar 2011, Cooperativa Valenciana, inscrita en el Registre de Cooperatives de la Comunitat Valenciana, número V-2864, amb domicili social a Ontinyent (València), avinguda de Ramón y Cajal, número 44, i CIF X42439782, en la Junta General universal i extraordinària de 31 d'agost de 2016, va aprovar per unanimitat l'acord de transformació en societat mercantil amb el nom de Tecnocar Ontinyent 2011, SL.  
  
Ontinyent, 31 d'agost de 2016.- Els administradors mancomunats: José Daniel Pla Revert i Antonio Ferrero Soler.
Diari Oficial de la Generalitat Valenciana


Sumari del DOGV 7749, del 30-03-2016 (2016/1913)

Formalització del contracte número CNMY15/TE00D/42. Servei de digitalització per a l'Arxiu del Regne de València.
-----------------------------------------------------------------------------------------------------------------

### Dades del document

Número de DOGV
:   7749

Data del DOGV
:   30-03-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1913


Data del document
:   09-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte de serveis

Formalització del contracte número CNMY15/TE00D/42. Servei de digitalització per a l'Arxiu del Regne de València. [2016/1913]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.  
c) Número d'expedient: CNMY15/TE00D/42.  
  
2. Objecte del contracte  
a) Tipus de contracte: serveis.  
b) Descripció de l'objecte: servei de digitalització per a l'Arxiu del Regne de València.  
c) Lots:  
d) Publicació: DOCV núm. 7649, de 03.11.2015.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació  
45.454,55 euros.  
  
5. Formalització  
a) Data: 26 de gener de 2016.  
b) Contractista: Libnova, SL.  
c) Nacionalitat: espanyola.  
d) Import d'adjudicació: 31.520,00 euros IVA exclòs.  
  
València, 9 de març de 2016.- El conseller d'Educació, Investigació, Cultura i Esport, p. d. (R 26.03.2013, DOCV 6993), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 7790, del 25-05-2016 (2016/3729)

Extracte de la Resolució de 19 de maig de 2016, de la Conselleria d'Habitatge, Obres Públiques i Vertebració del Territori, per la qual es convoquen les ajudes per al suport a la implantació de l'informe d'avaluació dels edificis per a l'exercici 2016.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3729


Data del document
:   19-05-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Extracte

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * legislació

Extracte de la Resolució de 19 de maig de 2016, de la Conselleria d'Habitatge, Obres Públiques i Vertebració del Territori, per la qual es convoquen les ajudes per al suport a la implantació de l'informe d'avaluació dels edificis per a l'exercici 2016. [2016/3729]  
BDNS (Identif.): 306598.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions.  
http://www.pap.minhap.gob.es/bdnstrans/es/index  
  
Primer. Beneficiaris  
Poden ser beneficiaris d'aquestes ajudes les comunitats de propietaris, agrupacions de comunitats o propietaris o propietàries únics d'edificis de caràcter predominantment residencial, que presenten amb anterioritat al 31 d'octubre de 2016 l'informe d'avaluació de l'edifici, segons el model establit per la Direcció general d'Obres Públiques, Projectes Urbans i Habitatge.  
  
Segon. Objecte  
Ajudes per a l'elaboració de l'informe d'avaluació dels edificis.  
  
  
Tercer. Bases reguladores  
Ordre 7/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa de suport a la implantació de l'informe d'avaluació dels edificis per al període 2013-2016.  
  
Quart. Quantia  
La concessió de les ajudes, per un import global màxim de 334.000 euros, va amb càrrec a l'aplicació pressupostària 66.96.13.519.33, de la línia S7834000, «Pla estatal de foment del lloguer, rehabilitació i renovació urbana 2013-2016. Ajudes al lloguer», dels pressupostos de la Generalitat per a l'exercici 2016.  
  
Cinquè. Termini de presentació de sol·licituds  
El termini per a la presentació de les sol·licituds d'ajudes és de dos mesos comptadors des de l'endemà de la publicació de la convocatòria en el Diari Oficial de la Comunitat Valenciana.  
  
València, 19 de maig de 2016.- La consellera d'Habitatge, Obres Públiques i Vertebració del Territori: María José Salvador Rubert.
Diari Oficial de la Generalitat Valenciana


Sumari del DOGV 7709, del 01-02-2016 (2016/586)

DECRET 7/2016, de 29 de gener, del Consell, pel qual nomena Joan Piquer Huerga director general del Canvi Climàtic i Qualitat Ambiental, de la Conselleria d'Agricultura, Medi Ambient, Canvi Climàtic i Desenvolupament Rural.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/586


Data del document
:   29-01-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 7/2016, de 29 de gener, del Consell, pel qual nomena Joan Piquer Huerga director general del Canvi Climàtic i Qualitat Ambiental, de la Conselleria d'Agricultura, Medi Ambient, Canvi Climàtic i Desenvolupament Rural. [2016/586]  
En virtut del que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, i a proposta de la consellera d'Agricultura, Medi Ambient, Canvi Climàtic i Desenvolupament Rural, el Consell, en la reunió del dia 29 de gener de 2016, acorda nomenar Joan Piquer Huerga com a director general del Canvi Climàtic i Qualitat Ambiental, de la Conselleria d'Agricultura, Medi Ambient, Canvi Climàtic i Desenvolupament Rural.  
El present decret tindrà efectes des del mateix dia de l'aprovació.  
  
  
València, 29 de gener de 2016  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO
Diari Oficial de la Generalitat Valenciana


Sumari del DOGV 7839, del 28-07-2016 (2016/5508)

Notificació de la sentència dictada en el judici verbal número 793/2015.
------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5508


Organisme emissor
:   Jutjat de Primera Instància i Instrucció Número 4 de Mislata

Tipus de document
:   Edicte

Notificació de la sentència dictada en el judici verbal número 793/2015. [2016/5508]  
La lletrada de l'Administració de Justícia, Cristina Villalba Moltó, del Jutjat de Primera Instància i Instrucció número 4 de Mislata, faig saber que aquest jutjat ha dictat sentència l'encapçalament i la dispositiva de la qual s'ha ordenat publicar adoptats a la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei Orgànica 15/1999, de 13 de desembre, de protecció de dades, i que, literalment, és com segueix:  
  
«Procediment: judici verbal 793/2015.  
Demandant: Empresa Mixta Aigües de l'Horta, SA.  
Procurador: Juan Francisco Fernández Reina.  
Lletrat: Juan Antonio Ferrero Luján.  
Demandat: Essosa Festus Osasgie.  
Magistrada jutgessa que ho dicta: M.ª Isabel Soriano Marqués.  
Mislata, 4 de juliol de 2016  
Dispositiva: estimatòria parcial de la demanda.  
El text íntegre de la resolució es troba a disposició de la part a l'oficina judicial.  
Mode d'impugnació: no es pot interposar recurs.»  
I atés que el demandat, Essosa Festus Osasgie, es troba en parador desconegut, expedisc aquest edicte a fi que li valga de notificació de forma deguda.  
  
Mislata, 4 de juliol de 2016.- La lletrada de l'Administració de Justícia: Cristina Villalba Moltó.
Diari Oficial de la Generalitat Valenciana


Sumari del DOGV 7758, del 12-04-2016 (2016/2200)

Oferta d'ocupació pública per a l'any 2016.
-------------------------------------------

### Dades del document

Número de DOGV
:   7758

Data del DOGV
:   12-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2200


Data del document
:   29-03-2016

Organisme emissor
:   Ajuntament de Tous

Tipus de document
:   Anunci

Descriptors 

:   * Tous
    * concurs administratiu

Oferta d'ocupació pública per a l'any 2016. [2016/2200]  
Mitjançant Resolució d'Alcaldia d'aquest ajuntament de data 22 de març de 2016, es va aprovar l'oferta d'ocupació pública corresponent a les places que a continuació es ressenyen per a l'any 2016, en compliment de l'article 91 de la Llei 7/1985, de 2 d'abril, reguladora de les bases de règim local, i l'article 70 del Text Refós de la Llei de l'Estatut Bàsic de l'Empleat Públic, aprovat per Reial Decret Legislatiu 5/2015, de 30 d'octubre.  
  
Personal funcionari  
Funcionaris de carrera:  
  
Subescala de serveis especials:  
  
Grup Subgrup Classificació Nombre vacants Denominació  
C C1/C2 C1 2 Policies locals  
  
  
  
Tous, 29 de març de 2016.- L'alcalde: Cristóbal García Santafilomena.
Diari Oficial de la Generalitat Valenciana


Sumari del DOGV 7825, del 11-07-2016 (2016/5332)

Informació pública del tràmit d'audiència en el procediment de revisió d'ofici de la Resolució de 7 de gener de 2013 de declaració de zona de gran afluència turística de determinades àrees de la ciutat de València.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5332


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del tràmit d'audiència en el procediment de revisió d'ofici de la Resolució de 7 de gener de 2013 de declaració de zona de gran afluència turística de determinades àrees de la ciutat de València. [2016/5332]  
A fi de donar publicitat al procediment pel qual s'efectua la revisió d'ofici de la declaració de zona de gran afluència turística en determinades àrees de la ciutat de València (expedient ZGAT núm. 5/2012), s'obri un període d'audiència pública durant un termini de 10 dies comptats a partir de l'endemà de la publicació d'aquest anunci en el Diari Oficial de la Comunitat Valenciana, que es tramita de conformitat amb l'establit en l'article 102 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'expedient pot consultar-se en les dependències de la Direcció General de Comerç i Consum, en la ciutat administrativa 9 d'Octubre, Castán Tobeñas, 77, torre 2, en horari de matí de 09.00 a 14.00 hores, de dilluns a divendres.  
Les al·legacions, suggeriments o observacions efectuats per les persones o entitats que es consideren interessades han de dirigir-se per escrit a aquesta direcció general i adreça.  
  
València, 4 de juliol de 2016.- El director general de Comerç i Consum: Ignasi Costa Pina.
Diari Oficial de la Generalitat Valenciana


Sumari del DOGV 7752, del 04-04-2016 (2016/1812)

Notificació de la sentència dictada en el judici verbal número 28/2014.
-----------------------------------------------------------------------

### Dades del document

Número de DOGV
:   7752

Data del DOGV
:   04-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1812


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el judici verbal número 28/2014. [2016/1812]  
Judici verbal 000028/3123-LW  
De: Comunitat de Propietaris La Ciñuelica.  
Procurador: Francisco J. Maseres Sánchez.  
Contra: Harris Deane, amb DNI/NIE/NIF número X7968...  
  
Elena Román García, secretària del Jutjat de Primera Instància número 6 d'Orihuela, faig saber que en aquest procediment verbal, seguit a instàncies de Comunitat de Propietaris La Ciñuelica, representada pel procurador Francisco Javier Maseres Sánchez, contra Harris Deane, s'ha dictat sentència la dispositiva de la qual, literalment, és com segueix:  
  
«Sentència número 207/2014  
Orihuela, 28 d'octubre de 2014  
María Teresa Martínez Soto, magistrada jutgessa del Jutjat de Primera Instància número 6 d'aquesta ciutat, he vist aquestes actuacions de judici verbal de reclamació de quantitat número 28/2014, seguides a instàncies de la Comunitat de Propietaris La Ciñuelica III, sítia a la urbanització La Ciñuelica, d'Orihuela Costa (Alacant), representada pel procurador el senyor Maseres Sánchez, contra Harris Deane, qui no compareix a l'acte de judici a pesar de constar citat degudament, dicte sentència sobre la base dels següents:  
[...]  
Dispositiva  
Estime la demanda interposada per la Comunitat de Propietaris La Ciñuelica III, sítia a la urbanització La Ciñuelica, d'Orihuela Costa (Alacant), representada pel procurador el senyor Maseres Sánchez, contra Harris Deane, en situació de rebel·lia processal, i condemne el demandat a abonar a l'actora la quantitat de 1.944,13 euros, amb els interessos legals des de la interposició de la demanda i expressa condemna al pagament de les costes.  
Aquesta és la meua sentència, de la qual uniu un testimoniatge a les actuacions corresponents, que pronuncie, mane i firme.»  
  
I atés que el demandat, Harris Deane, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 18 de març de 2015.- La secretària judicial: Elena Román García.
Diari Oficial de la Generalitat Valenciana


Sumari del DOGV 7944, del 27-12-2016 (2016/10167)

RESOLUCIÓ de 19 de desembre de 2016, de la Direcció General de Centres i Personal Docent, per la qual se cita els interessats en el procediment ordinari número 2/000371/8153-PD a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/10751


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 19 de desembre de 2016, de la Direcció General de Centres i Personal Docent, per la qual se cita els interessats en el procediment ordinari número 2/000371/0557-OH a comparéixer en la via jurisdiccional. [2016/10478]  
El Tribunal Superior de Justícia de la Comunitat Valenciana, Sala Contenciosa Administrativa Secció Segona, ha reclamat d'aquesta unitat administrativa l'expedient referit al procediment que es descriu a continuació:  
Recurrent: Tomás Queralt Llopis.  
Interessats:  
El personal docent al qual li és aplicable la Resolució del director general de Centres i Personal Docent de data 22 de febrer de 2016, per la qual s'aprova l'expedient del procediment d'accés als cossos de catedràtics d'Ensenyança Secundària i catedràtics d'escoles oficials d'idiomes, convocades per l'Ordre de 22 de desembre de 2009, de la Conselleria d'Educació.  
Descripció:  
Recurs contenciós administratiu interposat contra la Resolució del director general de Centres i Personal Docent de data 5 d'octubre de 2016, per la qual es desestima el recurs de reposició interposat contra la Resolució de data 22 de febrer de 2016 del director general de Centres i Personal Docent, per la qual s'aprova l'expedient del procediment d'accés als cossos de catedràtics d'Ensenyança Secundària i catedràtics d'escoles oficials d'idiomes, convocades per l'Ordre de 22 de desembre de 2009, de la Conselleria d'Educació.  
  
Referència del Tribunal:  
Procediment ordinari número 2/000371/2254-AY  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar les persones interessades en els procediments descrits, a fi que pugen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Segona, de València. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte contra el qual es recorre.  
  
València, 19 de desembre 2016. El director general de Centres i Personal Docent: José Joaquín Carrión Candel.